Lav et referat af nedenstående tekst:

Tekst:
En lang tur på store gummihjul gennem Nordjylland er igen blevet mange nordjyders transportmiddel. Nordjyllands Trafikselskab (NT) kan se på deres passagertal, at busserne igen begynder fyldt helt op, som det var for lidt over to år siden, da coronavirus bragede ind over Danmark. Ingen tomme sæder Det er særligt de lange busture med de såkaldte ekspresbusser, hvor sæderne igen bliver fyldt op i det nordjyske. 90 procent af kunderne fra starten af 2020 er nemlig nu tilbage i busserne. - Vores chauffører melder tilbage, at det er skønt, at de ikke skal køre med tomme sæder længere, siger Mette Henriksen, der er kundechef i Nordjyllands Trafikselskab. Ekspresbusserne kører modsat de almindelige bybusser længere distancer, stopper på færre stoppesteder end bybusserne og kommer hurtigere frem til destinationen. De faktorer mener de i NT er med til at gøre ekspresbusserne mere tiltalende, og det tror de er gældende for, at passagerne nu vender tilbage. Bybusserne halter fortsat efter Selvom der nu er positiv fremgang at spore i passagertallene i ekspresbusserne, så er der fortsat tomme sæder at finde i Nordjyllands Trafikselskabs almindelige bybusser. - I vores bybusser er lige omkring 75-80 procent af passagererne tilbage, siger Mette Henriksen. For også at få de sidste passagerer tilbage i bybusserne har Nordjyllands Trafikselskab startet flere kampagner, der skal lokke nordjyderne ind i busserne. - Vi gør alt, hvad vi kan, for at få kunderne tilbage i den kollektive trafik, og nu gør de stigende benzinpriser også noget godt for os, siger Mette Henriksen. I både togene og flextrafik er passagerniveauet tilbage til niveauet inden coronapandemien.

Referat:
Ni ud ti passagerer i Nordjyllands Trafikselskabs ekspresbusser er tilbage i busserne - det sker efter to år med lavt passagertal.